CELEX: 32010R0421
Language: el
Date: 2010-05-17 00:00:00
Title: Κανονισμός (ΕΕ) αριθ. 421/2010 της Επιτροπής, της 17ης Μαΐου 2010, για την τροποποίηση του κανονισμού (ΕΕ) αριθ. 53/2010 σχετικά με τα όρια αλιευμάτων καπελάνου στα ύδατα της Γροιλανδίας

18.5.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/1
            
         ΚΑΝΟΝΙΣΜΌΣ (ΕΕ) αριθ. 421/2010 ΤΗΣ ΕΠΙΤΡΟΠΉΣ
   της 17ης Μαΐου 2010
   για την τροποποίηση του κανονισμού (ΕΕ) αριθ. 53/2010 σχετικά με τα όρια αλιευμάτων καπελάνου στα ύδατα της Γροιλανδίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΕ) αριθ. 53/2010 του Συμβουλίου, της 14ης Ιανουαρίου 2010, περί καθορισμού, για το 2010, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ύδατα της ΕΕ και, για τα σκάφη της ΕΕ, σε άλλα ύδατα όπου απαιτούνται περιορισμοί αλιευμάτων και περί τροποποιήσεως των κανονισμών (ΕΚ) αριθ. 1359/2008, (ΕΚ) αριθ. 754/2009, (ΕΚ) αριθ. 1226/2009 και (ΕΚ) αριθ. 1287/2009 (1), και ιδίως το άρθρο 5 παράγραφος 4,
   Εκτιμώντας τα ακόλουθα:
   
               (1)
            
            
               Οι αλιευτικές δυνατότητες της Ένωσης για τον καπελάνο στα ύδατα Γροιλανδίας των ζωνών ICES V και XIV καθορίζονται προσωρινά στο παράρτημα Ι-Β του κανονισμού (ΕΕ) αριθ. 53/2010 και ανέρχονται σε 0 τόνους. Σύμφωνα με το άρθρο 5 παράγραφος 4 του κανονισμού αυτού, η Επιτροπή οφείλει να ορίσει τις εν λόγω αλιευτικές δυνατότητες μόλις καθοριστεί το ύψος των συνολικών επιτρεπόμενων αλιευμάτων (TAC) για τον συγκεκριμένο τύπο αλιείας.
            
         
               (2)
            
            
               Στο πλαίσιο του πρωτοκόλλου για τον καθορισμό των αλιευτικών δυνατοτήτων και της χρηματικής αντιπαροχής, που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (2), η Ένωση λαμβάνει το 7,7 % των συνολικών επιτρεπόμενων αλιευμάτων (TAC) καπελάνου στα ύδατα Γροιλανδίας των ζωνών ICES V και XIV.
            
         
               (3)
            
            
               Η Επιτροπή πληροφορήθηκε από τις αρχές της Γροιλανδίας ότι το ύψος των TAC καθορίστηκε στους 150 000 τόνους και ότι η Γροιλανδία θα διαθέσει στην Ένωση 11 550 τόνους σύμφωνα με το ποσοστό που καθορίζεται βάσει του πρωτοκόλλου, ποσότητα η οποία πρέπει να αλιευθεί μέχρι τις 30 Απριλίου 2010.
            
         
               (4)
            
            
               Έχοντας υπόψη τα εγκεκριμένα πρακτικά των συμπερασμάτων των αλιευτικών διαβουλεύσεων μεταξύ της Ένωσης και της Ισλανδίας για το 2009, τα οποία υπεγράφησαν στις 16 Οκτωβρίου 2009 και ιδίως την υπολειπόμενη ποσότητα 21 624 τόνων καπελάνου που οφείλεται στην Ισλανδία από την προηγούμενη αλιευτική περίοδο, ενδείκνυται η μεταφορά στην Ισλανδία των αλιευτικών δυνατοτήτων καπελάνου που διετέθησαν στην Ένωση για το 2010.
            
         
               (5)
            
            
               Κατά συνέπεια, πρέπει να τροποποιηθεί αναλόγως το παράρτημα I-B του κανονισμού (ΕΕ) αριθ. 53/2010,
            
         
               (6)
            
            
               Προκειμένου να αποφευχθεί η διακοπή των αλιευτικών δραστηριοτήτων, ο παρών κανονισμός πρέπει να τεθεί σε ισχύ αμέσως μετά τη δημοσίευσή του και να εφαρμόζεται από την 1η Ιανουαρίου 2010,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα Ι-Β του κανονισμού (ΕΕ) αριθ. 53/2010, η καταχώριση που αφορά το είδος καπελάνος στα ύδατα Γροιλανδίας των ζωνών ICES V και XIV αντικαθίσταται από την ακόλουθη:
   
      
                  
                              «Είδος
                           
                           
                              :
                           
                           
                              Καπελάνος
                              
                                 Mallotus villosus
                              
                           
                        
               
                  
                              Ζώνη
                           
                           
                              :
                           
                           
                              Ύδατα Γροιλανδίας των V και XIV
                              (CAP/514GRN)
                           
                        
            
                  ΕΕ
               
               
                  11 550 (3)
                  
               
               
                   
               
            
                  TAC
               
               
                  Άνευ αντικειμένου
               
               
                   
               
            
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2010.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαΐου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 21 της 26.1.2010, σ. 1.
   
      (2)  ΕΕ L 172 της 30.6.2007, σ. 4.
   
      (3)  Διατίθεται στην Ισλανδία. Πρέπει να αλιευθεί πριν από τις 30 Απριλίου 2010.»